nl en en nl nl nl nl en af af fr de nl en nl nl en en en en en de en nl en af af af en de af fr fr pl nl af nl af af nl af en en nl en af nl af af nl af af af en nl en nl af nl nl en af nl en en en nl fr nl
Helshoogte Manskoshuis, Stellenbosch - Helshoogte Manskoshuis, Stellenbosch
** REUNIE REGISTRASIE HET GESLUIT **
Hierdie is nou die amptelike uitnodiging na die viering van Helshoogte se 45ste verjaarsdag en reünie! Ons hoop van harte om soveel Ou Manne as moontlik daar te sien!
Vir hierdie reünie moes ons werklik buite die boks dink. Na vele vergaderings, beplanning, oproepe en e-posse het ons uiteindelik dit reg gekry om ‘n prys van R850 per persoon te beperk vir die hele naweek.
·         Spitbraai en wyn vir die Vrydagaand;
·         ‘n Fees, met sanger;
·         Brunch vir jou en jou gade.
Aangesien Helshoogte sekere opgraderings in terme van fasiliteite ondergaan, was die besluit geneem om ‘n groot deel van die reünie te hou in Helshoogte se parkeerarea. Die bogenoemde fees en Vrydagaand se spitbraai sal dus onder ‘n groot markiestent gehou word, wat die lengte van die parkeerarea sal span.  Die gebruik van hierdie ruimte het egter sekere uitdagings van sy eie. Bykomende fasiliteite moes gereël word, ‘n verskeidenheid regulasies moes nagekom word en kreatiewe planne moes na vore kom om selfs die mees basiese goed, soos elektrisiteit, te voorsien.
Verder het die parkeerarea ons die ruimte gegee om vir julle ‘n fees te lewer soos Helshoogte nog nooit gesien het nie. ‘n Verskeidenheid van spys en drank, asook ‘n opvoering deur Jo Martin en ruimte vir lekker kuier, word voorsien. Deurlopend sal skouspelagtige beligting en agtergrond musiek sorg vir ‘n feestelike atmosfeer, met ‘n oudergewoonte Hellies atmosfeer daarby. Vir die Saterdag sal die huidige huislede die feesvieringe saam met die Ou Manne deel.
Die Vloer 4 “deck” area en die veranderde argief sal voortdurend oop wees vir diegene wie in nostalgie van die ou dae wil delf. Dan natuurlik sal daar ook ‘n ordentlike klubaand volg na Vrydagaand se spitbraai in Hellies se moderne weergawe van voorheen Klub ’82 en Klub ’95...”Die Hok”
Skryf daarom asb. aanlyn in voor 15 April 2018 op web tuiste…(REGISTRASIE HET GESLUIT)
Op hierdie skakel sal al die Inligting aangaande die reünie tot en met 4 Mei voortaan gepubliseer word. Jy sal ook teen 26 Maart kan lees hoe jy heerlike Noord Kaapse skaapvleis kan koop wat deur Gerrit Raath en ander oud-Helshoogters, geskenk is. Op die webtuiste sal daar ook ‘n link beskikbaar wees waar Old Boys die algemene klerasie van Helshoogte 2018, met die 45 jaar reünie logo op, kan koop. NB! Die sperdatum vir klerasie bestellings is Sondag 26ste Maart, sodat ons versekerd is dat alle klerasie items betyds aankom.
Die Program vir die naweek is as volg (die tye is onderhewig aan nog veranderinge):
15:00 Registrasie by die koshuis begin
18:30 Amptelik opening en spitbraai
20:00 Staaltjies van 45 jaar
22:15 Kort Old Boys vergadering vir die verkiesing van ŉ nuwe Bestuur en wysiging van die Grondwet
22:30 Lekker kuier en gesels in Die Hok.
Oggend en namiddag is beskikbaar vir besoeke aan wynplase, saam-kuier met jaargenote, en so meer. Meer Inligting later op web tuiste.
16:00 “Gourmet Food trucks” beskikbaar in tent waar elkeen sy eie aandete koop, asook kontant kroeg, nagereg stalletjie en koffie stalletjie.
18:00 Sanger (Jo Martin) en musiekprogram en die Groot Kuier!
00:00 “Dorp toe”...De Akker en Brazens.
09:00 Koshuiskerk of tyd vir meditasie
10:00 Brunch. Gades is welkom om dit by te woon. Dui dit asb. net op webblad aan.
11:30 Totsiens tot en met Helshoogte se vyftigste verjaarsdag!
Versprei dan asb. die inligting omdat so baie Manne se e-posadresse verouderd is. Hoewel ons ons bes doen om in kontak te kom met almal wat ‘n alumnus van Helshoogte is, sal ons dit opreg waardeer indien u ons sal kan uithelp om die reünie gees te versprei!
Kom ons ruk almal op na dié Huis, want daar is in Matieland maar net een Hoogte en dit is Helshoogte!!
Pieter van Jaarsveld (OB voorsitter)  - 0833774720
Jason Lord (HK reünie) - 0814386621
Pieter Arnold “Nollie” Smit (0792615938) en Theobald du Toit (0799636694) (reünie bestuur)